CELEX: 62013CN0337
Language: ro
Date: 2013-06-20 00:00:00
Title: Cauza C-337/13: Cerere de decizie preliminară introdusă de Kúria (Ungaria) la 20 iunie 2013 — Almos Agrárkülkereskedelmi Kft./Nemzeti Adó- és Vámhivatal Közép-magyarországi Regionális Adó Főigazgatósága

19.10.2013   
            
            
               RO
            
            
               Jurnalul Oficial al Uniunii Europene
            
            
               C 304/4
            
         Cerere de decizie preliminară introdusă de Kúria (Ungaria) la 20 iunie 2013 — Almos Agrárkülkereskedelmi Kft./Nemzeti Adó- és Vámhivatal Közép-magyarországi Regionális Adó Főigazgatósága
   (Cauza C-337/13)
   2013/C 304/06
   Limba de procedură: maghiara
   
      Instanța de trimitere
   
   Kúria
   
      Părțile din procedura principală
   
   
      Recurentă: Almos Agrárkülkereskedelmi Kft.
   
      Intimată: Nemzeti Adó- és Vámhivatal Közép-magyarországi Regionális Adó Főigazgatósága
   
      Întrebările preliminare
   
   
               1.
            
            
               Dispozițiile articolului 77 alineatele 1 și 2 din általános forgalmi adóról szóló 2007. évi CXXVII. törvény (Legea maghiară privind TVA-ul), în versiunea în vigoare până la 31 decembrie 2010, sunt compatibile cu dispozițiile articolului 90 alineatul (1) din Directiva 2006/112/CE (Directiva TVA) (1)? Mai precis, Legea maghiară privind TVA-ul cuprinde toate situațiile de reducere a bazei de impozitare prevăzute la articolul 90 alineatul (1) menționat?
            
         
               2.
            
            
               În cazul unui răspuns negativ, persoana impozabilă are dreptul, în lipsa unei reglementări naționale, la o reducere a bazei de impozitare în temeiul principiilor neutralității fiscale și proporționalității și ținând seama de dispozițiile articolului 90 alineatul (1) din Directiva TVA, în cazul în care, după efectuarea unei operațiuni, nu primește contraprestația corespunzătoare?
            
         
               3.
            
            
               În cazul în care dispozițiile articolului 90 alineatul (1) din Directiva TVA au efect direct, care sunt condițiile în care [persoana impozabilă] poate pune în aplicare reducerea bazei de impozitare? Este suficientă emiterea unei facturi rectificative și transmiterea acesteia cumpărătorului sau este necesar ca, în plus, să se demonstreze recuperarea efectivă a proprietății bunurilor sau a posesiei acestora?
            
         
               4.
            
            
               În cazul unui răspuns negativ la cea de a treia întrebare, dreptul comunitar impune statului membru obligația de a repara prejudiciul cauzat persoanei impozabile prin neîndeplinirea obligației sale de armonizare, ceea ce a privat-o pe aceasta de posibilitatea de reducere a bazei de impozitare?
            
         
               5.
            
            
               Articolul 90 alineatul (2) [din Directiva TVA] poate fi interpretat în sensul că statele membre au posibilitatea, în cazul neplății totale sau parțiale, de a nu permite reducerea bazei de impozitare? În caz afirmativ, este necesară interzicerea expresă a reducerii prin reglementarea statului membru sau lipsa unei prevederi în acest sens are același efect juridic?
            
         
      (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediție specială 09/vol. 3, p. 7).